Αβάσιμα χαρακτηρίζει η Αθήνα τα δημοσιεύματα των τουρκικών μέσων ενημέρωσης περί «στρατιωτικών σχεδιαγραμμάτων» στα κινητά τηλέφωνα των δύο αξιωματικών που κρατούνται στην Αδριανούπολη.

Σημειώνεται ότι το πρακτορείο Anadolu μετέδιδε ως «εκτάκτη» εξέλιξη στην υπόθεση των δύο Ελλήνων στρατιωτικών την πληροφορία ότι οι αρχές της γείτονος εντόπισαν «στρατιωτικά σχεδιαγράμματα» κατά τη διενέργεια ελέγχου του ψηφιακού υλικού των κινητών τηλεφώνων των δύο αξιωματικών.

Σύμφωνα με το πρακτορείο τα σχεδιαγράμματα εντοπίστηκαν στην εξωτερική μνήμη κινητού τηλεφώνου, ενώ μέχρι στιγμής έχει ολοκληρωθεί ο έλεγχος μόνο σε ένα μέρος του ψηφιακού υλικού.

Συνεχίζονται οι έρευνες ολόκληρου του ψηφιακού υλικού που είχαν στην κατοχή τους. Σύμφωνα με τις ίδιες πηγές, οι δύο Ελληνες αξιωματικοί είχαν μαζί τους δύο κινητά τηλέφωνα και ένα κρυπτογραφικό τηλέφωνο.